Norsk VM-sølvvinner: Russere ikke de eneste som jukser
ARTIKKELEN ER OVER TRE ÅR GAMMEL - Jeg er overrasket over at Russland blir så utrolig hengt ut, at ikke andre nasjoner også må ta ansvar. IOC prøver å vise at de skal rydde opp, og tar de som allerede ligger nede: russerne, hevder Ida Marcussen. BAKGRUNN: VM-gull foran Ida Marcussen - nå er hun doptatt Ida Marcussen sier at hun «har vært med i gamet lenge nok til å se at det ikke er fair play som gjelder». Hun tok 2. plass bak Russlands Tatjana Tsjernova (28) i mangekamp i junior-VM i Beijing i 2006. I februar i fjor ble det kjent at Tsjernova var utestengt for to år, etter en ny analyse av en dopingprøve fra 2009.Tatjana Tsjernova trakk seg – offisielt – foran friidretts-VM på hjemmebane i Moskva høsten 2013. Etter det som nå er blitt kjent, hadde hun ikke noe annet valg. Hun benyttet imidlertid anledningen til å bli gravid. Nå er hun mor til en datter. – Det er litt interessant at Russland fremstilles som den store, stygge ulven. Jeg synes ikke de er så mye verre enn mange andre land. Det er også andre land som har dårlige rutiner for antidoping. BAKGRUNN: Ni russiske medaljevinnere kan bli strøket fra listene i Beijing-OL Russland i øyeblikket utestengt fra det internasjonale friidrettsforbundet. IAAF skal den 17. juni – etter at en kommisjon ledet av norske Rune Andersen - har kommet med sin utredning – bestemme seg for om Russland skal utestenges eller få lov til å være med i Rio-OL.– At russerne gir alt for å ta medaljer, har jeg visst ganske lenge. Jeg har også skjønt at de har klart å komme seg unna positive prøver. At den boblen sprakk, er interessant. Leste du denne? Ida Marcussen i friidretts-VM i fjor: Blir aldri kvitt doping – Men du tror andre land er like ille? – Hvis russerne hadde vært alene om dette, så hadde de vært mye mer dominerende enn de er i dag. Russland er ikke enere i friidrett, ikke i en eneste idrett. Vi vet ikke testsystemene er like i alle land. Noen land er flinkere til å komme seg unna enn andre. – Jeg tror i hvert fall ikke Russland er de eneste som jukser. Kristiansanderen snakker med VG på telefonen fra Polen, der hun var med i en tre-kamp helgen og der hun nå trener – under Lukas Udelhovens ledelse. Målet er først og fremst et stevne i tyske Ratingen 25.-26. juni. Målet er å sikre EM-plassen der. Leste du denne? – Brudd på menneskerettighetene– Jeg jobber mot Ratingen nå. Planen er å angripe og kanskje kvalifisere meg til EM og OL der. Kravene til de to mesterskapene er ganske så forskjellig: 5900 til EM 6620 til (det internasjonale OL-kravet er 6600, mens Norges Olympiatoppen har «slengt» på 20 poeng ekstra). – Treningen de siste månedene har gått som de skulle, sier Ida Marcussen. – Jeg har vært frisk og rask og skadefri. Nå er det litt sånn at jeg bruker konkurranser til å komme i konkurransemodus, konkurrerer meg i form. Stevnet i Warszawa var starten på sesongen. Nå jobber hun videre derfra. – Målet er å ta kravet og at formen skal være på det beste i august, sier Marcussen. OL i Rio de Janeiro er 5. til 21. august.BAKGRUNN: USAs antidopingsjef mener at Russland ikke må få lov til å starte i friidrett i Rio-OL – Hvis jeg klarer å kvalifisere meg til EM, får jeg en fin konkurranse der og en god anledning til å få en sterk poengsum. Men det finnes også flere muligheter ... – Har du noen kontakt med Norges Friidrettsforbund? – Jeg har den kontakten som trengs. Jeg har jo mitt eget opplegg, står utenfor og har egen trener og egne støttespillere. Kommunikasjonen er i forbindelse med uttak og konkurranser. – Det er veldig greit at det ikke blir for mye kontakt, når en tenker forskjellig, mener jeg. Og vi har en god dialog rundt mesterskapene, sier Ida Marcussen.
Ida Marcussen (28) vant sølvmedalje i junior-VM for 10 år siden, bak en russer som senere ble avslørt som dopingbruker. Men Norges beste mangekjemper tror ikke Russland er alene om å jukse.